b'\n_START_ARTICLE_\nAlison Bechdel\n_START_SECTION_\nEl\xc3\xa4m\xc3\xa4\n_START_PARAGRAPH_\nBechdel syntyi katoliseen perheeseen. H\xc3\xa4n muutti New Yorkiin valmistuttuaan Oberlin Collegesta vuonna 1981. H\xc3\xa4n tuli jo 1980-luvulla tunnetuksi sarjakuvastaan Lepakkoel\xc3\xa4m\xc3\xa4\xc3\xa4 (engl. Dykes to Watch Out for), jota julkaisi ensimm\xc3\xa4isen\xc3\xa4 Womannews-lehti loppukes\xc3\xa4st\xc3\xa4 1983. Vakinaiset p\xc3\xa4\xc3\xa4henkil\xc3\xb6t, Mo yst\xc3\xa4vineen, otettiin k\xc3\xa4ytt\xc3\xb6\xc3\xb6n vasta 1987. _NEWLINE_Bechdel aloitti vuonna 1992 seurustelun naisyst\xc3\xa4v\xc3\xa4ns\xc3\xa4 Amyn kanssa ja meni t\xc3\xa4m\xc3\xa4n kanssa naimisiin San Franciscossa, Kaliforniassa, helmikuussa 2004. Kalifornian osavaltion korkein oikeus kumosi kuitenkin pian samansukupuolisten parien avioliitto-oikeuden, ja avioliitto mit\xc3\xa4t\xc3\xb6ityi lain edess\xc3\xa4. Vuonna 2008 samansukupuolisten avioituminen mahdollistettiin taas Kaliforniassa, mutta pariskunta oli eronnut jo vuonna 2006.'